***Memorijal „Sanja Pavlović“-Aleksinac***

**Pravilnik takmičenja:**

**ČLAN 1.**

1. Osnovna muzička škola „Vladimir Đorđević“ iz Aleksinca, organizuje prvo pijanističko takmičenje pod nazivom Memorijal „Sanja Pavlović“ u periodu od **23-30.decembra 2020.**
2. Takmičenje će biti realizovano **ONLINE**.

**ČLAN 2.**

1. Prijave za takmičenje potrebno je poslati najkasnije do **20.decembra** **2020 godine**, a konačan plasman kandidata biće objavljen na sajtu takmičenja najkasnije do **30. decembra** **2020 godine.**

**ČLAN 3.**

1. Takmičenje se odvija u disciplinama **KLAVIR SOLO** i **KLAVIRSKI DUO (ČETVORORUČNO ILI DVA KLAVIRA).**

**ČLAN 4.**

1. Pravo učešća na takmičenju imaju svi redovni i vanredni učenici osnovnih i srednjih muzičkih škola iz Srbije i inostranstva.

**ČLAN 5.**

1. Takmičare ocenjuje žiri sastavlјen od eminentnih pijanista i pedagoga iz Srbije i inostranstva.

**ČLAN 6.**

1. Odluka žirija je konačna i neopoziva.

**ČLAN 7.**

1. Broj nagrada koji se dodelјuje učesnicima nije ograničen.

**ČLAN 8.**

1. U slučaju da više takmičara u istoj kategoriji dobije isti broj bodova, nagrada će se dodeliti najmlađem učesniku.

**ČLAN 9.**

1. Kandidati su dužni da u prijavi navedu ime člana žirija, ukoliko je profesor kandidata ili je u srodstvu sa kandidatom, koji će u tom slučaju biti izuzet od ocenjivanja.

**ČLAN 10.**

1. Žiri vrši rangiranje takmičara na sledeći način:

* **I NAGRADA od 90 do 100 poena**
* **II NAGRADA od 80 do 89,99 poena**
* **III NAGRADA od 70 do 79,99 poena**
* **POHVALA od 60 do 69,99 poena**

Nagrađenim učesnicima biće dodelјene diplome, pobednik svake kategorije biće nagrađen diplomom i medalјom, dok će najuspešniji učesnik za sve kategorije osnovne muzičke škole i najuspešniji učesnik za sve kategorije srednje muzičke škole poneti nagradu **LAUREAT-a (poklon, diploma i pehar)**.

**ČLAN 11.**

1. Kandidati u disciplini klavir solo izvode program u celini napamet, dok u disciplini klavirski duo kandidati imaju pravo na korišćenje notnog materijala prilikom izvođenja programa.

**ČLAN 12**

1. Takmičari izvode program po slobodnom izboru koji mora sadržati najmanje dve kompozicije do određene minutaže za svaku od kategorija.

**ČLAN 13.**

1. U kategoriji KLAVIRSKI DUO, kategorija se određuje prema godištu starijeg kandidata.

**ČLAN 14.**

1. Elektronsku prijavu za takmičenje, koja se može preuzeti sa sajta muzičke škole [www.muzickaaleksinac.edu.rs](http://www.muzickaaleksinac.edu.rs)

kandidati podnose najkasnije do **20. decembra 2020.** **godine** i to na sledeći način:

-poštom na adresu OMŠ „Vladimir Đorđević“, ul. Dušana Trivunca br.15,

18220 Aleksinac,

ili

-elektronskim putem na sledeću e-mail adresu: [ms.aleksinac@mts.rs](mailto:ms.aleksinac@mts.rs)

-informacije na telefon

**018 800-748- uprava**

**+381 63 13 21 245,** **Hristina Lazarević Suton, direktor takmičenja**

**+381 603994527, Maja Ranđelović, sekretar takmičenja**

**ČLAN 15.**

1. Uz prijavu, svi kandidati su dužni da podnesu kopiju izvoda iz matične knjige rođenih i dokaz o uplaćenoj donaciji koja iznosi:

-za soliste **1000 dinara**

-za klavirski duo **1500 dinara**

Uplate vršiti na žiro račun: **840-0000006883760-51**, sa naznakom donacija za „Memorijal Sanja Pavlović“.

Za učesnike iz inostranstva donacija iznosi:

-za soliste **10e**

-za klavirski duo **15e**

Uplate se mogu izvšiti i preko **Western Uniona i PayPal-a**, a za sve potrebne informacije kandidati se mogu obratiti na sledeću e-mail adresu: **hristina.lazarevic90@gmail.com**.

**ČLAN 16.**

1. U slučaju otkazivanja nastupa kandidata donacija se ne vraća.

**ČLAN 17.**

1. Sve informacije o takmičenju mogu se dobiti na **sajtu muzičke škole**: [www.muzickaaleksinac.edu.rs](http://www.muzickaaleksinac.edu.rs)

I **Fejsbuk stranici** **takmičenja** - **@memorijalsanjapavlovicaleksinac**

**ČLAN 18.**

1. Organizator takmičenja polaže pravo na tonske i video zapise takmičenja i njihovo korišćenje u svrhe promovisanja takmičenja i učesnika.

**ČLAN 19.**

1. Video snimak takmičara postavlja se na **You Tube** kanal sa označenom opcijom **„Javno“** i **isključenim komentarima**. U opisu videa potrebno je navesti **ime i prezime kandidata i program koji se izvodi**. Na video snimku jasno se mora videti **lice kandidata i instrument u celosti**. Poslati snimci ne smeju biti stariji od godinu dana. Kompozicije se mogu slati i u odvojenim video zapisima koji moraju biti zadovoljavajućeg kvaliteta. Bilo kakvo montiranje ili prekid video snimka nisu dozvoljeni. **Link video snimka** potrebno je kopirati u elektronsku prijavu takmičenja koja se moze preuzeti sa sajta škole.

**Propozicije takmičenja:**

**DISCIPLINA KLAVIR SOLO:**

Takmičari u disciplini klavir solo i klavirski duo izvode program po slobodnom izboru koji mora da sadrži najmanje dve kompozicije i biti do sledeće minutaže:

1. **BABY KATEGORIJA**

Takmičari rođeni 2013. godine i mlađi – 3 minuta.

1. **PRETKATEGORIJA**

Takmičari rođeni 2011. godine i mlađi – 4 minuta.

1. **PRVA KATEGORIJA**

Takmičari rođeni 2010. godine – 5 minuta.

1. **DRUGA KATEGORIJA**

Takmičari rođeni 2009. godine – 6 minuta.

1. **TREĆA KATEGORIJA**

Takmičari rođeni 2008. godine – 7 minuta.

1. **ČETVRTA KATEGORIJA**

Takmičari rođeni 2007. godine – 8 minuta.

1. **PETA KATEGORIJA**

Takmičari rođeni 2006. godine – 10 minuta.

1. **ŠESTA KATEGORIJA**

Takmičari rođeni 2004. godine i mlađi – 12 minuta.

1. **SEDMA KATEGORIJA**

Takmičari rođeni 2002. godine i mlađi – 15 minuta.

**DISCIPLINA KLAVIRSKI DUO (ČETVORORUČNO ILI DVA KLAVIRA):**

1. **PRETKATEGORIJA**

Takmičari rođeni 2012. i mlađi – 3 minuta.

1. **PRVA KATEGORIJA**

Takmičari rođeni 2010. i mlađi – 5 minuta.

1. **DRUGA KATEGORIJA**

Takmičari rođeni 2008. i mlađi – 7 minuta.

1. **TREĆA KATEGORIJA**

Takmičari rođeni 2006. i mlađi – 9 minuta.

1. **ČETVRTA KATEGORIJA**

Takmičari rođeni 2004. i mlađi – 11 minuta

1. **PETA KATEGORIJA**

Takmičari rođeni 2002. i mlađi – 13 minuta